ΓΡΑΠΤΗ ΕΡΩΤΗΣΗ E-1333/96 υποβολή: Cristiana Muscardini (NI) προς την Επιτροπή (3 Iουνίου 1996)

Θέμα: Άλευρα από κρέας και ζωϊκά λίπη

Το ζήτημα που δημιουργήθηκε με τα άλευρα από κρέας και τα ζωϊκά λίπη, το οποίο ήρθε στην επικαιρότητα με την επιδημία των βοοειδών BSE, κινδυνεύει να επιφέρει σοβαρές αρνητικές συνέπειες στους ιταλούς κτηνοτρόφους εάν η ΕΕ δεν κατορθώσει να επιβάλει επειγόντως ενιαία εφαρμογή των διατάξεων που ισχύουν στα κράτη μέλη.

Ζητείται ως εκ τούτου από την Επιτροπή να εκπονήσει οδηγία που να προβλέπει:

1. την υποχρέωση των επιχειρήσεων μεταποίησης να πιστοποιούν τη διεργασία παραγωγής 7

2. την υποχρέωση της αποστείρωσης πριν και μετά τη διεργασία παραγωγής 7

3. την αξιολόγηση συστημάτων επεξεργασίας που είναι κατάλληλα για τις εγκαταστάσεις φιλτραρίσματος 7

4. τους τρόπους καταστροφής των μη χρησιμοποιηθέντων υλικών 7

5. την απαγόρευση της χρήσεως ζωϊκών προτεϊνών οιασδήποτε φύσεως για την παρασκευή ζωοτροφών για μηρυκαστικά ζώα.

Απάντηση του κ. Fischler εξ ονόματος της Επιτροπής (15 Ιουλίου 1996)

Υπάρχουν ήδη σε ισχύ αρκετές οδηγίες και αποφάσεις που ρυθμίζουν την παραγωγή και χρήση των ζωικών αποβλήτων. Οι κανόνες αυτές έχουν εγκριθεί βασιζόμενοι στις τελευταίες επιστημονικές διαπιστώσεις ώστε να καθίστανται ασφαλή τα προϊόντα που προέρχονται από την αξιοποίηση ζωικών υποπροϊόντων.

1. Οι αρμόδιες αρχές των κρατών μελών είναι αρμόδιες για την εξασφάλιση της τήρησης των κανόνων αυτών.

2. Μία νέα απόφαση για την έγκριση εναλλακτικών συστημάτων θερμικής επεξεργασίας για τη μεταποίηση ζωικών αποβλήτων με στόχο την αδρανοποίηση των παραγόντων της σπογγώδους εγκεφαλοπάθειας έτυχε ευνοϊκής γνωμάτευσης από τη Μόνιμη Κτηνιατρική Επιτροπή στις 2 Ιουλίου και βρίσκεται στη διαδικασία έγκρισης από την Επιτροπή. Η απόφαση αυτή καθορίζει τις ελάχιστες παραμέτρους για τη μεταποίηση ζωικών αποβλήτων, ήτοι 133°C επί 20 λεπτά υπό πίεση 3 bar σε συνεχές σύστημα ή κατά παρτίδες. Αυτή δύναται να θεωρηθεί ως φάση αποστείρωσης. Τα κράτη μέλη δύνανται να εγκρίνουν τη μεταποίηση ζωικών αποβλήτων με μέθοδο που δεν επιτυγχάνει τις ανωτέρω παραμέτρους, εάν της μεταποίησης αυτής έχει προηγηθεί ή έπεται διαδικασία η οποία επιτυγχάνει τις εν λόγω παραμέτρους.

3. Η Μόνιμη Κτηνιατρική Επιτροπή συνέταξε συστάσεις για τις μεθόδους ελέγχου της επίτευξης των συγκεκριμένων παραμέτρων σε όλες τις μονάδες. Τα κράτη μέλη χρησιμοποιούν τις μεθόδους αυτές κατά την έγκριση των μονάδων σε μεμονωμένη βάση.

4. Όλα τα ζωικά απόβλητα, πλην ορισμένων καθορισμένων πρώτων υλών για συγκεκριμένους σκοπούς (δέρματα και προβιές, ζελατίνη, αδένες και όργανα για τη φαρμακοβιομηχανία, αίμα και προϊόντα αίματος, γάλα και γαλακτοκομικά προϊόντα, οστά κατάλληλα για ανθρώπινη κατανάλωση και ζωικά απόβλητα για την εκτροφή γουνοφόρων) πρέπει να επεξεργάζονται σύμφωνα με τα ανωτέρω κριτήρια. Δεν υπάρχουν παραπροϊόντα της διαδικασίας αξιοποίησης των ζωικών υποπροϊόντων. Η αξιοποίηση των ζωικών υποπροϊόντων καταλήγει σε τετηγμένο στέαρ και κρεατοστεάλευρα και οι ουσίες αυτές είναι ασφαλείς όσον αφορά την τρομώδη νόσο των προβάτων (σκράπιε) και την ΣΕΒ, όταν παράγονται σύμφωνα με τις κατά νόμο απαιτήσεις.

5. Η απόφαση 94/381/ΕΚ της Επιτροπής έχει ήδη απαγορεύσει τη χρήση πρωτεϊνών που προέρχονται από θηλαστικά για την εκτροφή μηρυκαστικών.